Nr. C 138/54 De Europæiske Fællesskabers Tidende 9. 6. 81 
Udtalelse om forslag til Rådets forordning om ændring af forordning (EØF) nr. 3164/76 
om fællesskabskontingentet for vejgodstransport mellem medlemsstaterne og forslag til 
Rådets direktiv om ændring af direktiv nr. 65/269/EØF om gennemførelse af visse regler 
for tilladelse til godstransport ad landevej mellem medlemsstaterne 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 350 af 31. december 1980, side 18. 
A. UDTALELSENS JURIDISKE GRUNDLAG 
Rådet besluttede den 12. januar 1981, i medfør af artikel 75 i traktaten om oprettelse af 
Det europæiske økonomiske Fællesskab at høre Det økonomiske og sociale Udvalg om 
det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 185. plenarforsamling, afholdt i 
Bruxelles den 25. og 26. februar 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 75, 
under henvisning til anmodning af 12. januar 1981 
fra Rådet for De europæiske Fællesskaber om Udval­
gets udtalelse om ovennævnte forslag, 
under henvisning til Rådets direktiv 65/269/EØF af 
13. maj 1965 om gennemførelse af visse regler for 
tilladelse til godstransport ad landevej mellem med­
lemsstaterne ('), ændret ved Rådets direktiv 73/169/ 
EØF af 25. juni 1973(2), 
under henvisning til Rådets forordning (EØF) nr. 
3164/76 af 16. december 1976 om fællesskabskontin­
gentet for vejgodstransport mellem medlemsstater­
ne^), sidst ændret ved forordning (EØF) nr. 305/ 
81(4), 
under henvisning til beslutning truffet af dets for­
mand den 10. februar 1981 om at pålægge afdelingen 
for transport og kommunikation at udarbejde udta­
lelse om emnet, 
under henvisning til udtalelse vedtaget på det 
136. møde den 11. februar 1981, 
C1) EFT nr. 88 af 24. 5. 1965, s. 1469. 
(2) EFT nr. L 181 af 4. 7. 1973, s. 20. 
(3) EFT nr. L 357 af 29. 12. 1976, s. 1. 
(4) EFT nr. L 34 af 6. 2. 1981, s. 1. under henvisning til mundtlig beretning (forretnings­
ordenens artikel 29) aflagt af ordføreren Renaud, 
under henvisning til forhandlingere på den 185. ple­
narforsamling den 25. og 26. februar 1981, mødet den 
26. februar 1981, og 
ud fra følgende betragtninger: 
Forslagene til henholdsvis forordning og direktiv har 
til formål at lette godstrafikken ad landevej; 
når der er tale om vogntog skal ifølge forordning 
(EØF) nr. 3164/76 og direktiv 65/269/EØF fælles­
skabstilladelse eller bilateral tilladelse omfatte hele 
vogntoget, bestående af motorvogn eller lastbil og 
sættevogn eller anhænger; der opstår imidlertid pro­
blemer, når anhænger eller sættevogn ikke er indre­
gistreret i samme land som motorvogn/lastbil; nogle 
medlemsstater kræver i sådanne tilfælde to tilladel­
ser, svarende til hver dels »nationalitet«, hvad der i 
mange tilfælde hindrer anvendelse af anhænger eller 
sættevogn af anden nationalitet end den trækkende 
enhed; 
i fremtiden skal der kun udstedes tilladelse for det 
trækkende køretøj, uanset hvor anhængeren/sætte­
vognen er indregistreret og hvem den tilhører — 
med 51 stemmer for, 18 stemmer imod, mens 3 und­
lod at stemme, 
VEDTAGET FØLGENDE UDTALELSE: 
9. 6. 81 De Europæiske Fællesskabers Tidende Nr. C 138/55 
1. Udvalget godkender Kommissionens forslag, for 
så vidt som de indebærer en ubestridelig administra­
tiv og driftmæssig forenkling. Det vil lette materiel­
lets rotation og samarbejdet mellem virksomhederne, 
at det bliver muligt at trække en hvilken som helst 
anhænger eller sættevogn. Desuden indeholder 
Kommissionens forslag en tilskyndelse til at lade 
trækopgaver udføre ved hjælp af underentrepriser. 2. Udvalget bemærker imidlertid, at det vil få uhel­
dige konsekvenser, hvis det foreslåede system udvi­
des til også at omfatte transportforbindelserne med 
tredjelande og specielt statshandelslande. 
Det må altså præciseres, at de planlagte forenklinger 
vedrører trafikken med køretøjskombinationer sam­
mensat af elementer fra forskellige medlemsstater. 
Udfærdiget i Bruxelles, den 26. februar 1981. 
Tomas ROSEINGRAVE 
Formand for 
Det økonomiske og sociale Udvalg 
BILAG 
til Det økonomiske og sociale Udvalgs udtalelse 
Nedenstående afsnit fra afdelingens udtalelse blev erstattet af et ændringsforslag, der blev vedtaget 
under debatten: 
»2. Afdelingen har dog sin tvivl, om den foreslåede reform, udover at bidrage til udviklingen 
af almindelige trækopgaver, ikke kan skabe fortolkningsproblemer angående sættevogne, der 
transporteres alene med skib (roll-on/roll-off-transporter), eller som overtages ved grænsen til 
en medlemsstat af en trækkende enhed fra denne stat. 
Dette forhold er omtalt i forslagets begrundelse (side 4, fjerde led), hvor konsekvenserne af de 
foreslåede ændringer opregnes. Dette punkt må undersøges nøje, da der her er givet en 
fortolkning af forslagene, der synes i modstrid med deres formål. 
Hvad der er tale om, er udstedelse af en tilladelse for den trækkende enhed, som dækker »et 
vogntog med flere sammenkoblede køretøjer«. Denne bestemmelse kan under ingen omstæn­
digheder anvendes på en isoleret anhænger/sættevogn. 
Der ville så være risiko for, at man ved at sende sættevognene alene med roll-on/roll-off-skibe 
eller ved at overdrage dem ved grænserne faktisk kunne hindre enhver kontrol med disse 
køretøjer. 
Når denne ordning udvides til at omfatte bilateral trafik, vil det føre til krav fra tredjelande 
om, at den også anvendes på deres bilaterale trafikforbindelser med medlemsstaterne. Denne 
udvidelse er meget farlig for transportforbindelserne med lande med planøkonomi, og Det 
økonomiske og sociale Udvalg har tidligere fremsat bemærkninger om »transportproblemer 
mellem EFG og østlandene«. 
Det må altså præciseres, at de planlagte forenklinger vedrører trafikken internt i Fællesskabet 
med køretøjskombinationer, sammensat af elementer for forskellige medlemsstater, hvorfor 
de ikke på nogen måde kan tjene til at »liberalisere« trafikken med isolerede anhængere/ 
sættevogne. 
De bestemmelser, der er vedtaget for så vidt angår jernbane/landevejstransporter mellem 
medlemsstaterne udgør i den henseende en undtagelse, ikke et fortilfælde. 
Med disse forbehold godkender afdelingen de foreliggende forslag. 
Resultatet af afstemningen 
Stemmer for: 27, stemmer imod: 29, undlod at stemme: 6.